Kerčna woka

Kerčna woka (Vicia dumetorum) je rostlina ze swójby łušćinowcow  (Fabaceae).

 Wopis 
Kerčna woka docpěwa wysokosć wot 60 hač 200 cm.

 Łopjena 
Łopjena wobsteja ze 6 do 10 šěroko-jejkojtych, 15-40 mm dołhich a 10-25 šěrokich pjerowych łopješkow a rozhałuzowaneho kónčneho zawiječka. Pódlanske łopješka su zubate.

 Kćenja 
Kćěje wot junija hač awgusta. Kćenja steja po štyrjoch hač po dwacećoch w stołpikatych kićach, kotrež su tak dołhe kaž nošne łopješko. Króna je čerwjenowioletna a docpěwa dołhosć wot 13 hač 18 mm, při čimž po překćěću je mazany zežołći.

 Płody 
Łušćina je naha a wobsahuje štyri hač dźesać symjenjow.

 Stejnišćo 
Rosće w na zelach bohatych lisćowych lěsach, na lěsnych pućach a w kerčinach.

 Rozšěrjenje 
Rostlina je w srjedźnej Europje, sewjernje hač do južneje Šwedskeje, južnje hač do srjedźneje Italskeje, rozšěrjena. 

 Nóžki 


 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 306 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Woka